Update: 9:49AM SA na vakadewataki na tikidua kei na i tukutuku e na tikiniveva tale eso me baletana kena vakanamata ki na porokaramu ni vuli e na vuku ni veidigidigi ka sa roro tiko mai oqo.
E vakadeitaka na Vakailesilesi Liu ni veidigidigi o Mohammed Saneem ni tekivu veisoliyaki na tikidua oqo e na Moniti ka na qai vakadewataki.
Sa tekivu me tavoci na porokaramu ni Vuli ni Veidigidigi ni Valenivolavola ni Veidigidigi e na Moniti.
E na gauna oqo e se vakasaqara tale tiko na vakailesilesi e lewe 22 na dau ni veivakatavulici.
Ia, e na gauna oqo era sa curuma tiko na vuli oqo era lewe 18, ka ra na gole ki na Yatu Lau era lewe 10.
Sa vakauqeti ira na goleva tiko na vukli o Saneem mera vaka muria na i tuvatuva vakacakacaka me vaka ni rana veiqaravi e na veiyasai Viti raraba.
Era na sikova na lewe 18 na vakailesilesi oqo na veiyasai Viti mera na veivakatavulici vei ira na lewenivanua e na sala me ra na vakayacora na nodra digitaki mata e na gauna e na vakayacori kina na Veidigidigi Levu e na i ka 17 ni Seviteba ni yabaki oqo.
fij_Latn fij_Latn fij_Latn fij_Latn fij_Latn fij_Latn fij_Latn